**PĻAVIŅU NOVADS**

Inventarizācijas sarakstā no Pļaviņu novada iekļautas 4 apdzīvotās vietas – Klintaines pagasta Stukmaņi un Rīteri un Vietalvas pagasta Vietalva un Odziena.

Respondents ir aizpildījis veidlapu un devis datus tikai par Odzienu, pievienota arī informācija par Odzienas skolu.

Par Stukmaņiem, Rīteriem un Vietalvu respondents datus nav sniedzis. Par šīm vietām informācija sagatavota, izmantojot datus no Teritorijas attīstības plānojuma Vides pārskata.

* **Rīteri un Stukmaņi**

Ūdensapgāde.

Atbilstoši informācijai, kas iekļauta Klintaines pagasta teritorijas plānojuma paskaidrojuma rakstā un Vides pārskatā, Rīteros un Stukmaņos ir sakārtota ūdensapgādes sistēma un patērētājiem tiek nodrošināta nepārtraukta un normatīvajām prasībām atbilstoša dzeramā ūdens piegāde.

Notekūdeņu apsaimniekošana

Norādīts, ka Rīteros kanalizācijas sistēmas paplašināšana un citi uzlabojumi plānojami tikai tad, ja palielināsies ciemā apbūvējamās platības, esošajā apbūvē nodrošināti asenizācijas pakalpojumi un pašvaldība uzskata, ka nav lietderīgi izbūvēt centralizēto kanalizācijas sistēmu ar bioloģiskajām NAI.

Stukmaņu ciemā notekūdeņu apsaimniekošana ir atbilstoša vides normatīvajām prasībām (darbojas NAI BIO-80, izplūde meliorācijas grāvī, kas ietek Daugavā).

* **Vietalva un Odziena**

Vietalvas pagastā 2007.gadā ir realizēts ūdenssaimniecības attīstības projekts, kura ietvaros sakārtota ūdensapgādes infrastruktūra Vietalvā, Odzienā un Odzienas pamatskolā. Arī kanalizācijas sistēma 2007.gadā ir sakārtota Vietalvā, bet 2005.-2006.gadā sakārtota arī Odzienā un Odzienas pamatskolā.

Pļaviņu novadā datu ieguve ir apgrūtināta. Respondents sniedzis datus tikai par Odzienu un Odzienas skolu, pie kam sadaļā „Nepieciešamie uzlabojumi” informācijas nav.